	
На основу Програма подршке за спровођење пољопривредне политике и политике руралног развоја општине Алибунар за 2025.годину број 320-48/2025-04  од 25.09.2025. године, уз Решење Министарства пољопривреде, шумарства и водопривреде о давању предходне сагласности на предлог Програма подршке за спровођење пољопривредне политике и политике руралног развоја општине Алибунар за 2025.годину број  002746517 2025 14840 007 000 000 001 од 27.06.2025. године, Председник општине Алибунар доноси:

О Д Л У К У

о расписивању Конкурса за расподелу средстава за подстицај развоја пољопривреде-
Назив мере: Осигурање усева, плодова, вишегодишњих засада, расадника и животиња 

 I. ЦИЉЕВИ ДОДЕЛЕ НЕПОВРАТНИХ СРЕДСТАВА
- Основни циљ доделе неповратних средстава је финансијска помоћ при осигурање усева, плодова, вишегодишњих засада, расадника и животиња која  подстиче развој пољопривреде на територији општине Алибунар.
 II. СРЕДСТВА ЗА ДОДЕЛУ
[bookmark: _Hlk181268865]- Средства су обезбеђена чланом 9.  Одлуке о буџету општине Алибунар за 2025. годину („Службени лист општине Алибунар“ број 32/2024), у оквиру Раздела 4 – Општинска управа, Програма 5. – Развој пољопривреде, Програмска активност 0001 – Подршка за спровођење пољопривредне политике у локалној заједници, функција 421, економска класификација 454, позиција 79,у износу од  3.000.000,00 динара, што чини део укупно планираних средстава на овој позицији.

 III. КОРИСНИЦИ НЕПОВРАТНИХ СРЕДСТАВА И КРИТЕРИЈУМИ СЕЛЕКЦИЈЕ
-Право на коришћење средства за финансијску помоћ  при осигурању усева, плодова, вишегодишњих засада, расадника и животиња  има:
[bookmark: _Hlk181269022]1.Физичко лице/корисник – са регистрованим пољопривредним газдинством у активном статусу, а које је уписано у Регистар пољопривредних газдинстава ( у даљем тексту: Регистар) код Управе за аграрна плаћања, у складу са Правилником о упису у регистар пољопривредних газдинстава, промени података и обнови регистрације, електронском поступању, као и о  условима за пасиван статус пољопривредног газдинства ( „Сл. гласник РС“ бр. 25/2023, 110/2023, 3/2024  и 34/2024),
2. Физичко лице/корисник са пребивалиштем на територији општине  Алибунар,
3. Физичко лице/корисник који је измирио све обавезе на име локалних јавних прихода, 
4. Физичко лице/корисник коме се предмет осигурања налази  у потпуности или највећим делом на територији општине Алибунар.
5. Физичко лице/корисник који има закључен уговор о осигурању са осигуравајућом организацијом или полису осигурања и  
6. Физичко лице/корисник који достави потврду осигуравајуће организације о износу плаћене премије осигурања без урачунатог пореза, која доспева за наплату у 2025. години у периоду од 01.01.2025. до 31.12.2025. године.
	- У оквиру једне пријаве подносилац може приложити документацију за више осигурања.
- Захтеви који стигну комплетни, благовремено и у складу са условима конкурса биће пре-гледани по редоследу њиховог пристизања. Средства се одобравају по редоследу пријема потпуних захтева до утрошка средстава.
- Са изабраним пољопривредним произвођачима закључује се уговор, којим се уређују међусобна права и обавезе изабраних корисника и општине Алибунар.
  IV. ОГРАНИЧЕЊА ПРАВА НА КОРИШЋЕЊЕ НЕПОВРАТНИХ СРЕДСТАВА
1. Корисници могу поднети само једну пријаву за доделу неповратних средстава за финансијску подршку при осигурању усева, плодова, вишегодишњих засада, расадника и животиња.
V. ПОДНОШЕЊЕ ПРИЈАВА ЗА ДОДЕЛУ НЕПОВРАТНИХ СРЕДСТАВА
- Учесници конкурса своју заинтересованост изражавају подношењем пријаве (формулара), који се могу преузети на писарници Општинске управе Алибунар.
- Конкурс и комплетна документација је објављена на сајту општине Алибунар www.alibunar.org.rs. Пријава је одштампана уз овај Конкурс и чини њен саставни део.
- Пријаве са документацијом за Конкурс се подносе Комисији за разматрање захтева за до- делу средстава у циљу подршке спровођењу мера пољопривредне политике у општини Алибунар за 2025. годину, на писарници Општинске управе Алибунар, ул. Трг слободе бр. 4, сваког радног дана од 7.00 до 15.00 сати. Конкурс је отворен од  15.10.2025.  до 15.11.2025. године. 
- Неблаговремене пријаве, као и пријаве са некомплетном документацијом неће се узети у разматрање.
- Уз пријаву се подноси и следећа документација:
	1. образац пријаве(читко попуњен),
2. фотокопија потврде о активном статусу пољопривредног газдинства и податке о газдинству - биљну структуру, уколико се предмет осигурања (усеви,засади) налази ван територије општине Алибунар,
3. потврда надлежног општинског органа о измиреним обавезама на име локалних  јавних прихода,
4. фотокопија закљученог уговора о осигурању / полиса осигурања са осигуравајућом организацијом,
5. потврда осигуравајуће организације о износу плаћене премије осигурања без урачунатог пореза, која доспева за наплату у 2025. години у периоду од 01.01.2025. до 31.12.2025. године,
 5. фотокопија личне карте или одштампани подаци са личне карте,
6. фотокопија броја текућег рачуна (картица, итд.) и 
7. изјава
VI. ИНТЕЗИТЕТ ПОМОЋИ
1. Интезитет помоћи за полисе осигурања  од штета на усевима, плодовима, вишегодишњим засадима, расадницима и животињама  износи  40% од висине премије осигурања, без урачунатог пореза, а највише до  80.000,00 динара  по кориснику.
VII. ДРУГО
	- Комисија за разматрање захтева за доделу средстава у циљу подршке спровођењу мера пољопривредне политике у општини Алибунар за 2025. годину задржава право за аутентично тумачење одредаба овог Конкурса и
	-Приликом закључивања уговора о додели неповратних средстава пољопривредници су обавезни да прикажу оригинална документа.

Република Србија – АП Војводина
Општина Алибунар
Председник општине
Број: 320-     /2025-04

